
Infinitam  nos  circumdantis  naturae  varietatem  con- 

r‘  ' . ' t 

templans  animus  maxima  admiratione  afficitur,  et  na- 
turam dignoscendi  eamque  explorandi  prae  ceteris 
omnibus  utilissimum  atque  jucundissimum  ei  est  stu- 
dium. Ut  vero,  quoad  fieri  potest,  omnis  naturae 
cognitionem  et  intelligentiam  homo  percipiat,  singu- 
larum, quae  offerantur,  rerum  indolem  atque  ratio- 
nem non  solum  leviter  attingere  et  oculo  veloci  per- 
currere, sed  etiam  quam  diligentissime  et  accuratis- 
sime inquirere  et  perscrutari,  opus  est;  totius  enim 
conspectum  non  nisi  partium  cognitione  acquirere 
sibi  potest.  Immensa  illa  varietas  maximum  naturae 
studiis  impedimentum  affert,  irrio  homini  uni  nullo 
modo  facultas  est,  omnes  partes  aequa  et  pari  subti- 
litate penetrandi;  attamen,  quaecunque  ingenio  per- 
spici possint  ad  extremos  fines  persequamur  opor- 
tet. Ilomo  igitur,  ad  universam  rerum  cognitionem 
adjuvandam,  unam  directionem  persequatur,  et  ad  jam 


explorata  cognoscenda  atque  totius  naturae  prospectum 
impetrandum,  aliena  perscrutatione  et  experientia 
utatur,  necesse  est. 

Veram  et  convenientem  naturae  notionem,  nisi 
scientiae  ejus  parte  comparativa,  assequi  non  possu- 
mus; causam  enim  unius  rei  et  effectum  cum  alte- 
rius causa  et  effectu  componendo,  copia  nobis  de 
uno  vel  altero  concludendi  traditur,  Quis  est,  qui 
nesciat,  quantum  doctrinae  de  rerum  natura  ana- 

tome  atque  physiologia  comparata,  recentiori  tem- 

* 

pore  summo  studio  exercitae,  jam  profuerint,  quanta 
de  corporum  organicorum  indole  et  ratione  hoc  modo 
recognita  et  perspicue  exposita  sint 

Cogitans,  de  qua  re  scribam,  materiam  dis- 
sertatione non  indignam  habui,  functionem  cujus- 
vis  organismi  gravissimam,  secundum  variam  orga- 
norum eam  peragentium  constructionem  et  agendi 
rationem,  e doctissimorum  atque  celeberrimorum  vi- 
rorum exploratione  et  usu  comparandi.  Etsi  in  tiro- 
ciniis adhuc  haerens,  quae  mihi  proposui,  non  con- 
secutus essem,  tamen  ut  hanc  materiam  spectantes 
res  maximi  momenti  proferrem  studui. 


^-^mnes  res  extrariae,  si  ullo  modo  in  conjunctio- 
nem ad  corpora  oi'ganica  referuntur,  vim  aliquam  et 
efficientiam  in  ea  ex  eorum  organisatione  exercent. 
Corporum  scilicet  incitabilitate  affecta,  reactio  pro- 
creatur. Nullae  omnium,  quae  cogitari  possunt,  res 
externae  majorem  et  magis  continuum  in  organismum 
effectum  praebent,  et  majoris  sunt  momenti,  quam 

i •'  ■ * 

eae  materiae,  in  quibus  ut  vita  degatur  destinatum  est. 
Rationem,  qua  materiae  illae  corpora  afficiunt,  et 
organa,  quae  reactionem  perficiunt,  respirationem  et 
respirationis  organa  nominamus.  Permagnum  jam 
discrimen,  quod  interest  inter  aerem  atmospbaericum  et 
aquam,  praecipuas  nisi  unicas  materias,  in  quibus 
corpora  invenimus  viventia , etiam  organa,  haec  inci- 
tamenta excipientia  et  reactionem  efficientia  vario 
modo  instructa  esse,  praesumendi  facultatem  nobis 
concedit.  Quanti  momenti  etiam  organisationis  gra- 
dus, quem  singuli  tenent  organismi,  in  organorum 
formationis  varietatem  sit,  ex  infra  commemoratis 
perspici  potest. 

Quod  ad  respirationis  finem  spectat,  ex  universo 
statuere  nobis  licet,  eam  omnibus  in  corporibus  cr- 
ganicis  materiarum  nutrientium  ab  bis  assumtarum, 
ex  parte  digestione  praeparatarum , attamen  non- 
dum, ut  in  organismum  transire  possint,  aptarum 
permutationem  in  massam  organicam  procurare,  qua 
organismi  reproductio  efficiatur.  Hic  summus  re- 
spirationis, non  unicus  vero  ejus  est  finis,  praeterea 
eriim  in  diversis  corporum  organicorum  ordinibus  et 
alia  eam  spectare  consilia,  negari  non  potest.  Oxy- 
genium  suscipiendo  et  Carboneum  excernendo  magis 
excultae  organisationis  animalia  propriis  organis,  mi- 
nus excultae  externa  vel  interna  corporis  superficie 
propriis  organis  deficientibus  illud  primarium  consi- 
lium consequuntur,  et  hoc  modo  succi  nutrientes 
(Chylus  imprimis  sanguine  venoso  immixtus)  in  san- 
guinem arteriosum  transmutantur,  qui  ad  singulas 
partes  deducitur  et  earum  reproductioni  praeest. 
Respirationi  plantarum  idem,  succos  nutrientes  re- 
productioni adaptandi,  est  finis,  quem  vero  non  Oxy- 
genium  suscipiendo  et  Carboneum  excernendo , sed 
alio  modo,  mox  demonstrando,  consequitur. 

Omnes  plantae  aut  circumdantis  aut  aquae  in- 
haerentis aeris  partes  constituantes  inspirant,  et  ma- 
terias gnsiformes  et  vapores  exhalant,  quae  aeris 
permutatio  in  magis  excultae  organisationis  plantis 
propriis  organis,  foliis  officitur.  In  nonnullis  foliis 
carentibus  cortex  viridis,  ut  in  cacti  speciebus,  respi- 
rationem sustentare,  et  in  plantis  simplicioribus , ut 
n Algis,  Lichenibus,  Muscis  ct  Fungis,  nulla  respvra- 

tlonis  organa  propria  adesse,  sed  tota  earum  super- 
ficies inspirare  et  exspirare  videtur. 

Folia,  egregiam  formae,  magnitudinis,  collocatio- 
nis, structurae,  etc.  varietatem  ostendunt,  et,  quod 
Malpi ghi us  jam  observavit,  quasi  continuati  et  ex- 
plicati rami  et  ramuli  sunt,  in  quibus  trunci  fibrae  pro- 
feruntur et  in  planum  expanduntur.  Fibrae  aut 
petiolo  ad  folia  transeunt  aut  immediatim,  ut  in 
foliis  sessilibus,  caulis  partes  dilatantur.  Plerumque 
arborum  et  fruticum  folia  peculiarem  cum  ramis  et 
ramulis  conjunctionem  prae  se  ferunt.  Fibrae  e 
caule  protractae,  folia  venosa,  reticulato  venosa,  co- 
stata, nervosa  etc.  vario  modo  formantes,  e vasis 
spiralibus  consistunt,  de  quibus  utrum  humores  an 
gas  quoddam  ducant,  variae  existunt  opiniones,  quod 
A^  ildenowius  x)  brevibus  commemorat.  Prae- 
terea et  alia  foliorum  vasa  humorem  vehentia 

» 

Schultius  2)  docuit,  quae  assimilatum  succum  nu- 
trientem ad  truncum  reducant,  et  cum  antea  nomi- 
natis vasis  spiralibus  anastomoses  ineant.  Foliorum 
e vasis  et  tela  cellulosa  compositum  parenchyma 
externe  epidermide  tectum  est,  quae  secundum  Tre- 
virani  3)  disquisitionem  e tenuissimo  telae  cellulo- 
losae  stratu  externo,  vel  simplici  vel  composito,  con- 
sistit. Memoratu  praeterea  digni  in  superficie  piari- 
• ^ ' 

1)  Gruudrifs  der  Kriiuterkunde  v.  L i n k.  Bcrlin  1821. 
§.  241. 

2)  D.  Natur  d.  lebendigeu  Pflanze.  V.  1.  p.  211. 

3)  Ueber  d,  Oberhaut  der  Gewaclisej  in  vermischten 

Schriften  anatoni,  u.  palhol.  Inhalts.  Vol.  1.  p.  1. 

* % 

*y 

tarum  pori  exhalantes,  sive  stomata,  sive  6piracula*), 
oblongae  fissurae  occurrunt,  quae  aperiri  et  claudi 
possunt.  Omnibus  in  partibus  viridibus,  aeris  in- 
fluxui  objectis,  frequentius  vero  in  plano  foliorum 
inferiori  quam  superiori  inveniuntur;  sub  aqua  com- 
morantibus et  in  superficie  foliorum  aquae  incum- 
bentium deficiunt;  in  utroque  latere 'foliorum  nonnul- 
larum, e.  g.  Graminearum,  Scitaminearum,  Liliacea- 
rum etc.,  et  carnosorum  succulentorum  intercurrunt* 1 2). 

Succi  plantarum  crudi  permutatio  in  humorem 
formabilem  secernendo  et  exhalando  materias  ad  nu- 
tritionem  non  aptas  et  recipiendo  partes  aerem  at- 
mosphaericum  constituentes  perficitur.  Wildeno- 
wius  3)  exhalationis  functioni  imprimis  pilos  prae- 
esse  dicit,  de  quibus  veteres  crediderunt,  eos  humores 
et  vapores  sugendi  causa  adesse;  in  eorum  apice 
vero  guttulae  materiei  resinosae  vel  alius  consisten- 
tiae  inveniuntur;  ita  ut  de  eorum  conditione  dubitari 
non  possit.  Eas  tantum  plantas,  quae  pilis  careant, 
sine  poris  manifestis  epidermide  exsudare  putat.  Ma- 
teriae, praesertim  foliis  adhuc  crescentibus,  exhalatae 
permagna  est  quantitas,  autumnum  versus  sensim 
sensimque  diminuitur,  denique  plane  cessat,  et 
vasa,  folia  cum  trunco  conjungentia,  clauduntur.  Ad 
tempus  diurnum  quoque  exhalationis  quantitas  varia, 

, \ 

1)  Rudolphi  Anatomie  d.  Pflanzen,  §.  94. 

VVildenow.  1.  c.  §.  243. 

2)  Tiedemann  Physiologie  d.  Menschen.  Darmstadt. 
1830.  Yol.  T.  §.  207. 

3)  1.  c.  §,  285. 

et  quidem  eo  major  est,  quo  magis  solis  lux  plantas 
attingit;  vix  ulla  per  noctem  exhalatio  animadverti 
potest.  Magni  momenti  et  aeris  temperatio,  et  ejus 
siccitas,  et  vaporis  copia  in  eo  sunt.  Quae  evapo- 
rantur substantiae  praecipue  gasiformes,  interdum 
vero  et  liquoris  consistentiae,  sicuti  ros,  secernuntur. 

Folia  viridia  acidum  carbonicum  aeri  atmosphae- 
rico  conjunctum  per  diem  dissolvere,  Carboneum  in 
usum  suum  convertere,  Oxy genium  vero  excernere, 
permultae  Scheelii,  Humboldtii  *)  aliorumque 
observationes  ostentarunt;  lumine  ademto,  qua  de 
causa  et  nocte,  aut  si  autumno  lolia  languescunt, 
Oxygenium  attrahunt,  atque  gas  carboneum  oxyda- 
tum  exhalant.  Priestlejus  primus  Oxygenii  exhala- 
tionem, qua  atmosphaera  depravata  ad  respirandum 
melior  reddatur,  animadvertit. 

Acidi  carbonici  a plantis  recepti  et  Oxygenii 
editi  quantitas  varia  est;  attamen  Tiedemannus1 2), 
tenuiora  folia  acidi  carbonici  plus  excipere  et  Oxy- 
genii plus  exhalare,  dicit,  quam  crassa  et  carnosa. 
Et  in  Oxygenium  excipiendo,  quod,  ut  antea  dictum, 
nocte  vel  a plantis  solis  luce  carentibus  peragitur,  et 
gas  carboneum  oxydatum  secernendo  magnum  inter 
diversas  species  discrimen  invenitur.  Plantae  enim 
crassis,  carnosis  foliis  praeditae  minorem,  jam  arbo- 
res acerosae  majorem,  arbores  denique  et  frutices, 


1)  Aphorismen  aus  d.  ehem.  Physiologie  d.  Pflanzen, 
Freiberg  1794. 

2)  1.  c.  p.  2T5. 

autumno  folia  amittentes,  maximam  Oxygenii  quan- 
titatem recipiunt.  Per  diem  majorem  Oxygenii  quan- 
titatem dimittunt,  quam  nocte  imbiberunt. 

Succi  nutrientis  partes  aquosae,  e radicibus  ad 
foliorum  parenchyma  vasis  spiralibus  ductae,  et  hu- 
mores per  noctem  hausti  solis  radiis  evaporantur, 
quo  modo  organicae  illius  succi  materiae  condensan- 
tur. Illa  foliorum  superficies,  in  qua  pori  exhalantes 
antea  commemorati  occurrunt,  evaporationi  praeest, 
et  folia,  in  superficie  inferiori  plurimis  poris  praedita, 
plus  inferiori,  alia,  quibus  in  superiori  major  est  sto- 
matum numerus,  hac  plus  evaporant,  alia  utroque 
latere  pariter  ad  exhalationem  sunt  idonea.  Pori 
non  nisi  solis  radiis  aperiuntur,  et  in  tenebris  clausi 
esse  videntur;  AVildenowius  J)  tamen  eos  per 
aestuosas  horas  meridianas  clausos  contendit.  Utrum 
lux  superiorem  an  inferiorem  superficiem  attingat, 
nihil  differt,  qua  de  re  Treviranus 1  2)  multas, 
sibi  opinionem  adducentes,  stomata  illa  viam,  qua 
partes  succi  plantarum  crudi  aquosae  evaporentur 
constituere,  observationes  instituit.  Et  111.  Rudol- 
phius,  Linkius,  Sprengelius  et  de  Candol- 
lius  in  eadem  sunt  sententia. 

Sicuti  nullam  organismi  alicujus  actionem  me- 
chanicam modo  vel  chernicam  putare  possumus,  etiam 
plantarum  respiratio,  qua  inspirant  atque  dissolvunt 

1)  1.  c.  §.  243. 

2)  Ueber  d.  Ausdiinslung  d.  Gewdchse  u.  deren  Organe 
in  vermischte  Schriften  anatomis.  und  physiol.  Inhalts. 
Vol.  I.  p.  173. 

acidum  carbonicum  sub  tactu  lucis,  et  Oxygenium 
inhalant  atque  acidum  carbonicum  nocte  procreant, 
organica  est  functio,  quae  ad  conservandum  organis- 
mum reactione  vitali  efficitur.  Quanti  momenti,  ut 
plantarum  vita  sustineatur,  respirationis  functio  rite 
peracta  sit,  organis  eam  perficientibus  aut  patholo- 
gice affectis,  aut  deletis  et  amotis  animadverti  po- 
test. Foliis  plantae  alicui  ademtis,  vel  frigore  vel 
per  insecta  deletis,  reproductio  et  incrementum  im- 
peditur, florescentia,  fructificatio  et  grossificatio  non 
peragitur,  saepe  etiam  planta  perit.  Nutrimenta  a 
radicibus  suscepta  cruda  nullas  adhuc  partes,  quae  in 
organisationem  transirent,  aptas  continent,  sed  ex  aqua 
cum  acido  carbonico  conjuncta,  ex  acido  acetico,  e 
materiis  saccharo  et  gummi  similibus  et  variis  e sa- 
libus consistunt;  in  foliis  vero  in  viridem,  ad  partem 
coagulabilem  et  globulis  praeditum  humorem  mu- 
tantur, qui  ad  truncum  reducitur,  et  ad  formandas 
et  reproducendas  partes  adhibetur.  Hic  humor  in 
plantis  perennibus  ad  ligni  et  corticis  fasciculorum 
formationem  deponitur,  et  ad  gemmas  procreandas 
materiam  offert  *).  Faecula,  coloris  viridis,  e folio- 
rum expressorum  succo  praecipitatur,  et  multis  a 
Vauquelini  o a),  Eichhofio1 2 3),  Pelletiero  aliis- 
que disquisitionibus  institutis,  e viridi  principio  resi- 


1)  Tiedemann  1.  c.  §.  217. 

2)  Annales  de  Cliirnie.  T.  33.  p.  42. 

Gehlen’s  neues  alitem,  Journal  d,  Chemie.  V,  6, 

noso,  amylo,  glutine  vegetabili  et  albumine  gignitur, 
et  e loliis,  ut  plantam  nutriat,  quod  jam  antea  di- 
ctum, omnibus  ejus  partibus  traditur. 

Animalium  quoque  maximus  numerus  propriis 
respirationis  organis  instructus  est;  discrimen  vero 
inter  respirationem  plantarum  et  animalium  in  eo 
positum  est,  quod  in  his  functio  illa  motu  partim 
voluntario,  partim  involuntario  effecta,  ex  systematis 
nervci  contagione  pendet,  et  aer,  aut  immediatim 
animalia  circumdans,  aut  aquae  ea  circumdanti  in- 
haerens, ab  omnibus  aeque,  sed  a permutatione  plan- 
tis perfecta  discrepans,  mutatur;  Oxygenii  scilicet 
partem  suscipiunt  et  in  usum  suum  convertunt,  aci- 
dum carbonicum  et  vapores  aquosos  excernunt. 

In  infimo  organisationis  gradu  collocata  anima- 
lia, Zoophyta,  respiratione  Oxygenium  ex  aquae  in- 
haerenti aere  vel  e humoribus,  in  quibus  vitam 
agunt  (ut  Entozoa),  assumunt  non  propriis  organis; 
sed  ex  alimentis  paratum  fluidum,  Oxygenio  superfi- 
ciem horum  animalium  vel  internam  vel  externam 
tangente,  assimilari  et,  ut  in  massam  eorum  organi- 
cam transire  possit,  idoneum  reddi  videtur.  In  non- 
nullis Medusis  (e.  g.  Physophora,  Rhizophysa,  Phy- 
salia,  Medusa)  respirationis  organorum  vicem  vesicu- 
lae forsan  nonnullae,  prope  ad  ventriculum  sitae, 
implent  J).  Echini  parvos  tubulos  circa  os,  aquam 
in  magnum  corporis  cavum  ducentes,  et  eam  rursus 


1)  T i e d e m a n n 1,  c.  §.  235, 

derivantes  habent,  et  in  iis  et  in  Actiniis  atque  Aste- 
riis,  quibus  ubique  in  dorso  tubuli  aquam  bibentes, 
et  per  cutem  in  corporis  cavum  ducentes  sunt,  ven- 
triculus vel  intestina  coeca  et  eorum  vasa  sanguifera 
aqua  alluuntur.  Inter  Echinodermata  non,  nisi  in 
Holothuriis  cavum  cum  cloaca  communicans  orga- 
non  invenitur,  quod  secundum  intestinorum  tractum 
in  ramos  et  ramulos  dividitur.  Aquam  in  id  reci- 
piunt, qua  horum  organorum  sanguis  oxydatur. 

Insectorum  plurima  parvis,  rotundis  vel  oblon- 
gis foraminibus,  quae  bina  in  singulis  corporis 
segmentis  sita  et  stigmata  nominata  sunt,  aerem  spi- 
rando hauriunt,  a quibus  ad  omnia  corporis  organa 
cavi,  ramosi,  multipliciter  divisi  tubuli,  tracheae, 
transeunt,  aut  qui  in  vaso  laterali  communem  finem 
capiunt.  Parietes  trachearum  tribus  e membranis, 
quarum  media  spirales,  colore  argenteo  splendentes 
fibras  ostendit,  consistunt.  Multa  sunt  insecta , quo- 
rum respirationis  vasa  in  majores  vel  minores,  pul- 
moni similes  sacculos  intumescunt.  Quae  in  aqua 
versantur,  vasa  aerem  excipientia,  saepe  in  culeos 
dilatata,  ad  anum  possident.  Stigmata  pro  insecto- 
rum domiciliis  varie  formata,  interdum,  ne  corpora 
aliena  in  ea  invadant,  valvulis,  setis  vel  pilis  muniun- 
tur. — Nonnulla  insecta  branchiis  respirant.  Apud 
Crustacea  branchias  pyramidales,  e lamellis  compo- 
sitas, invenimus,  quae  aut  simplices,  aut  filis  circum- 
datae, aut  filorum  fasciculis  ornatae  sunt,  et  ex  uni- 
verso eum  tenent  locum,  quo  extremitates  corpori 

sunt  affixae  *).  Et  Arachnoideorum  et  Scorpionum 
nonnulla  branchiis,  in  utroque  abdominis  et  clypeoli 
pectoralis  latere  sitis,  tenuibus  e lamellis  formatis, 
praedita  sunt,  quibus  aerem  simplicibus  stigmatibus 
provident.  Isopodibus  tria  sunt  branchiarum  paria 
in  abdominis  regione  inferiori.  Branchiopoda  et 
Stomapoda  formae  laminarum,  vesicarum  et  filorum 
organa  respirationis  ostendunt,  quae  sub  cauda  li- 
bere dependent,  et  crebro  motus  organis  simul  in- 
serviunt. Sub  pariete  putaminis  thoracis  laterali  De- 
capodum,  quorum  nonnulla,  attamen  rarissime,  rudi- 
mentum pulmoni  simile  nobis  praebent  (cujus  111. 
Otto,  de  anatomia  comparata  disserens,  mentionem 
fecit),  ex  usu  permagnae  branchiae  pyramidales  af- 
fixae sunt.  Sanguis  venosus  e trunci  venis  ad  bran- 
chias vasis  deducitur,  quae  magis  magisque  dividun- 
tur, oxydatur,  deinde  in  cor  effunditur.  Experi- 
menta Audouini  et  Milne  Edwardi,  quae  Tie- 

demannus  ‘)  commemorat,  has  branchias  respira- 

/ 

tionem  non  solum  in  aqua,  sed  etiam  in  aere  at- 
mosphaerico  sustentare  demonstrarunt. 

Annulata  aut  branchiis  externis  aut  cellulis  pul- 
monalibus, secundum  latus  corporis  internum  in 
duabus  lineis  parallelis  singulatim  dispositis,  quarum 
singulae  propriis  foraminibus  aperiuntur;  aut  corpo- 
ris superficie  respirationem  perficiunt.  Branchiae 


1)  Fischer,  Handbuch  d.  Zoologie,  Wien,  1829. 

p.  2.>1. 

2)  1.  c.  §.  232. 

semper  externae,  per  corporis  longitudinem,  aut  in 
parte  ejus  anteriori  sitae,  processus  verrucosos,  qui 
saepe  lamellis  aut  filis  finiuntur,  formant.  Sanguis 
organa  respirationis  intrans  parvis  in  annulis  move- 
tur, qui  vasorum  anastomose  constituuntur.  Annu- 
lata  denique,  quae  non  propriis  organis  respirant, 
humores  in  corporis  superficie  permutant. 

Mollusca  aut  aerem  aquae  inhaerentem  bran- 
chiis externis  vel  internis,  aut  atmosphaeram  in  unam 
magnam  cellam  pulmonalem  suscipiunt.  Sanguis 
Molluscorum  venosus  ex  omnibus  corporis  partibus 
rediens  per  truncum  venae  corporis  sive  cavae,  quae 
iterum  arteriarum  ritu  in  ramos  dividitur,  in  bran- 
chias traducitur.  E branchiis  sanguis  in  cor  perve- 
nit, unde  per  corpus  dispertitur.  Apud  Cephalopoda 
(Sepias)  in  ambarum  corporis  venarum  transitu  ad 
arterias  branchiales  duo  ventriculi  cordis  musculosi 
inveniuntur.  Cirrhipoda  branchiis  ad  formam  et 
numerum  diversis  respirant;  Anatifa  laevis  e.  g.  duas 
pyramidales,  Anatifa  aurita  vero  octo  habet,  et  Ba- 
lanus alata  branchiis  pennatis  gaudet.  Circa  inter- 
num paslioli  bilobati  aperti  Brachiopodum  marginem 
branchiae,  parvis  e vesiculis  consistentes,  sitae  sunt1). 
Acephalorum  branchiae  fere  semper  majoribus  e la- 
mellis consistunt,  quarum  in  parietibus  vasorum  rete 
i expanditur,  supra  aut  inter  quos  aqua  serpit  2).  Ga- 
1 steropodum  respirationis  organorum  situs  et  structura 
. 

1)  Fischer  1,  c.  p.  294. 

2)  Fischer  1,  c.  p,  295. 

multum  inter  se  differunt;  apud  alia  atmosphaerae 
inhalationi  locus  est,  tum  vasa  ad  parietem  internum 
sacci  respirationis,  qui  foramine  simplice  contracta- 
bili instructus  est,  dispanduntur;  in  aliis  aquam  reci- 
pientibus non  solum  sacci  superficies  interna  bran- 
chiis praedita,  sed  etiam  ejus  orificium  varium  est; 
partim  nempe  branchiae , in  una  serie  completa  sub 
parte  pallioli  dorsali  collocatae,  lamellas  vel  pyrami- 
des parvas  ostendunt  *)  (Chiton,  Patella);  partim 
putamina  tegmentum  branchiarum,  quae  in  cavitate 
sitae  sunt  et  duabus  e parvulis  pyramidibus  consi- 
stunt, formant 1  2 3)  (Haliotis);  partim  et  quidem  plu- 
rimis hujus  ordinis  branchiae  sunt  e lamellis  nume- 
rosis, parallelibus,  sicuti  pectinis  dentes  compositae. 
Aut  respirationis  saccus  longa  fissura  inter  pallioli 
et,  capitis  margines  aperitur  ?)  (Cypraea,  Palludina, 
Scallaria  etc.),  aut  foramine  in  pallioli  ipsius  mar- 
gine, quod  ad  voluntatem  et  amplificari  et  coarctari 
potest,  et  in  saccum  transit,  aer  atmolphaericus  in- 
spiratur. Plerumque  rete  vasorum  pulmonalium,,  in 
parte  sacci  superiori  decurrentium,  invenitur,  quo 
modo  aer  immediatim  vasa  tangit4)  (Cyclostoma, 
Helix,  Limax).  Apud  alia  Gasteropoda  branchiae  in 
longitudine  lateris  dextri,  aut  in  dorso  collocatae 
sunt,  et  formam  plus  minusve  partitarum  lamellarum 


1)  V is c h er  I.  c.  p.  313. 

2)  Ej.  1.  c.  p.  314- 

3)  Ej.  1.  o.  p.  316. 

4)  Ej.  1.  c.  p.  324. 

praebent;  palliolo  vel  magis  vel  minus  teguntur. 
Sunt  denique,  quorum  branchiae  nudae  in  dorso 
collocantur.  Et  Pteropodum  branchiae  nudae,  et  in 
corporis  superficie  partim  membranae  pinnis  similes 
(Clio),  partim  lamellosae  (Pneumodcrmon)  inveniun- 
tur. In  utroque  latere  sacci  palliolo  formati  Cepha- 
lopodibus  arcus  branchiarum  est. 

Omnes  pisces  in  aqua  vivunt,  ergo  et  respiratio- 
nis organa  huic  materiae  accomodata  e branchiis 
consistunt,  quae  processus  lamellosi,  pectinati,  vasis 
copiosi,  nonnullis  ossium  arcubus,  sic  dictis  arcubus 
branchialibus,  in  parte  capitis  inferiori  posteriori,  ra- 
rius pone  caput  affixae  sunt.  Arcus  superne  £um 
cranio,  in  parte  inferiori  cum  osse  hyoideo  conjuncti 
sunt.  Branchiae  partim  osse  squamiformi,  operculo, 
et  membrana  teguntur,  partim  operculo  carent,  et 
plura  ad  aquam  haustam  excernendam  foramina 'ad- 
sunt, foramina  branchialia.  Omnis  branchia,  per- 
multis lamellis  composita,  aquae  influenti  magnam 
tangendam  superficiem  offert.  Tenui  membrana 
mucosa,  qua  oris  et  faucium  membrana  mucosa 
continuatur,  obtectae  sunt.  Arteria  branchialis, 
magnus  e simplici  cordis  ventriculo  oriens  truncus, 
primo  tot  dimittit  ramos,  quot  laminae  sunt  aut  sacci 
branchiarum,  quorum  quisque  in  numerosos  ramulos, 
rete  tenue  in  membrana  mucosa  formantes,  pro  sin- 
gulis lamellis  dividitur.  Aqua  aerem  atmosphaeri- 

cum  continens,  ore  aut  foraminibus  branchialibus  as- 

/ 

sumta,  sanguinem  venosum  in  arteriosum  permutat, 

qui  in  majores  ramos  convenientibus  vasis,  aortae 

/ ... 

\ 

in  inferiori  cranii  parte  sitae,  communicatur  et  ab- 
hinc in  omnes  corporis  partes  distribuitur.  Bran- 
chiis humectatis  aqua  per  fissuram,  quae  ad  piscis 
voluntatem  operculi  motu  aut  aperiri  aut  claudi  po- 
test, expellitur.  Res  in  plurimis  piscibus  ita  se  ha- 
bet. Rajis  et  Squalis  operculum  deest,  cujus  vice 
foramina  branchialia  funguntur.  In  pullo  Squalo  in- 
terdum branchiae  nonnullae  filiformes,  ut  in  Ba- 
trachiis,  prominere  dicuntur  (111.  Otto).  Si  fissura 
branchialis  minima  et  operculo  facillime  claudenda 
est,  his  animalibus  per  longius  temporis  spalium  in 
aere  atmosphaerico  vivendi  facultas  est  (Anguilla). 
Branchiae  nonnullorum  piscium  uvae  formam,  ut 
Syngnathi  Acus  et  Hippocampi,  habent,  quibus  prae- 
terea et  organa  peculiaria,  quae  respirationi  verisi- 
militer auxilium  ferunt.,  cava,  racemosa,  vasculosa 
sunt  (111.  Otto).  In  Cyclostomatibus  nonnullis 
(e.  g.  Petromyzonti,  Myxinae  glutinosae)  e disquisi- 
tionibus Blochii1)  et  Gunneri2)  organa  respira- 
tionis saccos  vesiculosos,  quos  aqua  per  canalem  in 
oris  cavo  orientem  intrat,  et  e quibus  per  foramina 

i 

lateralia  evacuatur,  formant. 

Piscium  plurimis  praeter  branchias  organon  ac- 
cessorium est,  vesica  natatoria,  in  abdominis  caro  ad 
columnam  vertebralem  sita,  quae  plerumque  canali, 
valvulis  interdum  praedito,  cum  oesophago  conjuncta 

1)  Naturgeschichte  d.  auslandisclien  Fische.  Vol.  IX. 

p.  67. 

2)  Schriften  der  Drontheimer  Gesellschaft.  Vol.  II. 

p.  210. 


est.  Canali  illo  interdum  deficiente  glandulosus,  e 
parvulis  vasis  consistens,  apparatus  in  vesicae  nata- 
toriae membranis  invenitur,  qui  veresimillime  Oxy- 
genium  secernit  (111.  Otto).  Magnus  vasorum  san- 

guiferorum  numerus  in  vesicae  parietibus,  et  rami 

• \ 

nervi  sympathici  et  vagi  diffunduntur  T)  Vesica  na- 
tatoria plerumque  simplex,  interdum  divisa  est,  quae 
tum  duas,  altera  post  alteram  sitas  partes  format. 
Saepissime  musculis  ad  eam  comprimendam  circum- 
data est,  Opbidii  barbati  vesica  parvum  os,  quo  com- 
pressio sustentatur,  continet,  et  in  Cobitide  fossili 
capsula  ossea  ab  omni  parte  circumdatur.  Disquisi- 
tiones Priestleji 1  2)  , Bioti  3),  Ermanni  4 5), 
Humboldti  *)  aliorumque  docuerunt,  gas,  quod' in 
vesica  natatoria  reperitur,  e partibus  constituentibus, 
iis  aSris  atmosphaerici  similibus,  Oxygenio,  Nitrogenio 
et  Acido  carbonico  constare,  attamen  vario  modo 
mixtis. 

Quamquam  inter  physicos  de  fine  et  usu  hujus 
vesicae  magna  est  dissensio , attamen  veresimillime 
organon  respirationi  auxiliare  servire  videtur;  multi 
enim  pisces  in  ea  aeris  atmosphaerici  inspirati  super- 


1)  Web  er,  anatome  comparata  nervi  sympathici.  Lips, 
1817.  p.  50. 

2)  Versuche  und  Beobaclitungen  uber  versch.  Theile 
d.  Naturlehre.  Vol.  II. 

/ . 1 

3)  Mern.  de  pliysique  et  de  chimie  de  la  societe  d Ar- 
cueil.  V.  I.  p.  253. 

4)  Gilbert’*  Annalen  d.  Physik.  Vol.  XXX.  p 113. 

5)  Reis  e in  d.  Aequinoctial  Gcgenden  Vol,  I.  p.  306. 


fluum,  quo,  si  eo  indigeant,  utantur  accumulare  vi- 
dentur. Piscium  nempe  volantium  (Trigla,  Exo- 
coelus  volitans)  et  pari  modo  velociter  natantium 
(Salmo,  Esox,  Clupea,  Perca  etc.)  permagnam  vesi- 
cam natatoriam  invenimus;  tardis  contra  et  iis,  qui 
in  aquae  fundo  et  in  limo  commorantur  (Raja, 
Pleuronectes , Biennius,  Petromyzon)  deest  J)  Ni- 
hilominus vesicam  natatoriam  et  organon  natando 

auxiliare  esse,  iisdem  et  aliis  rationibus  confirmari 

> 

potest * 1  2). 

Piscium  quoque  nonnulli  tractu  intestinorum  re- 
spirant, quod  Er  manus  3)  in  Cobitide  fossili,  et 
H umboldtius  in  Gymnoto  electrico  demonstravit, 
qui,  ut  aerem  devorent,  interdum  ad  aquae  superfi- 
ciem veniunt. 

Omnium  Amphibiorum  foetibus,  sicuti  larvis 
Batrachiorum,  branchiae  plerumque  a collo  depen- 
dentes sunt,  quae  in  Proteo  et  Sirene  lacertina  per  to- 
tam vitam  remanent,  in  Batrachiis  vero,  dum  pul- 
mones excoluntur,  recedunt.  Pulmones  eorum  iis 
alt!us  organisatornm  animalium  (inprimis  hominis) 
dissimiles  sunt:  plerumque  enim  magnos  saccos  ca- 
vos, interdum  in  nonnullas  cellas  magnas  divisos, 
formant,  neque  alio  loco  vasa  occurrunt,  nisi  in  pa- 
riete sacci  interno.  Diaphragma  omnibus  Amphibiis 
deest,  et  respiratio  partim  oris  cavum  invicem  di- 

i 

i 

1)  Tiedemann  1.  c.  §,  230. 

2)  Rudolphi  Physiol.  Yol.  II.  part.  2.  p.  3(53. 

3)  Gilberfs  Annalen  d.  Physik.  Vol.  III.  p.  140. 

latando  et  coarctando,  partim  pulmonum  ipsorum 
motu  efficitur.  Crocodilus  solus,  cui  est  diaphragma- 
tis rudimentum,  hoc  respiTans  commovet.  Latra- 

* 

chii.  Saurii  et  Chelonii  duos  pulmones,  quorum 
forma  eam  corporis  respicit,  Ophidii  unum  modo 
pulmonem  longum,  culeiformem  habent.  Duo  pul- 
mones adhuc  sunt  Amply  opibus,  aliis,  praeter  alte 
rum  magnum  pulmonem,  rudimentum  alterius  mi- 
nus  est  (Coluber  natrix). 

In  laryngis  structura  multae  existunt  varietates, 
et  avium  laryngis  superioris  saepe  similis  est,  atque 
epiglottidem  habet.  Plerumque  glottis  et  ventriculi 
Morgagni  discerni  non  possunt.  Batrachiis  per- 
magnus est  larynx  (maximus  Ranae  pipae  mari  *), 
in  quibus  etiam  ligamenta  glottidis,  in  Ranis  mascu- 
- lis  praeterea  sacci  membranosi,  in  ore  patefacti , qui 
in  clamando  intumescunt,  inveniuntur.  — Trachea 
Amphibiorum  plerumque  brevis,  Batrachiis  fere  nulla 
est,  quum  immediatim  sub  larynge  in  duos  bron- 
chos dividatur,  quae  arteriae  asperae  constructio 
quoque  in  nonnullis  Testudinibus  invenitur.  Praete- 
rea Testudinum  et  Crocodilorum  trachea  saepe,  an- 
tequam pulmonem  intrat,  varie  flectitur;  ea  Ophidio- 
rum  et  Sauriorum  nonnullorum  non  dividitur,  sed 
finis  ejus  pro  broncho  foramen  modo  ostendit.  An- 
nuli  arteriae  asperae  cartilaginei  plerumque  sunt  in- 
completi. 

Avium  larynx  in  superiorem  et  inferiorem  divi- 


1)  Rudo!  phi,  1,  c.  Vol,  11.  part.  1.  p.  387. 

sus,  quorum  superior  triangularis,  ex  osseis  plerum- 
que sex  partibus,  e duobus  glottidis  ligamentis,  quae 
nonnulla  ossicula  et  musculos  possident,  consistit. 
Glottis  ipsa  est  fissura  oblonga,  nulla  epiglottide 
tecta,  duobus  musculis  aperitur,  et  altero  musculorum 

4 / 

pare  clauditur  J).  Larynx  in  osse  hyoideo  suspen- 
sus est.  Eo  loco,  quo  annulus  arteriae  asperae  in- 
fimus, ut  transitum  in  branchos  constituat,  dividitur, 
alter  vel  minor  vel  major  larynx  invenitur,  qui  mem- 
brana interna  duplicata  elasticam  in  aperturam  cu- 
jusvis  bronchi  prominentem  valvulam,  ligamentis 
glottidis  mammalium  convenieniem , format,  et  hic 
vocem  praecipue  mittere  videtur.  — Arteria  aspera 
ob  colli  longitudinem  plerumque  longior  quam  mam- 
malium esse  solet.  Apud  multas  aves  egregie  cur- 
vata est  (Tetrao  Urogallus  mas,  Cygnus  melanorhyn- 
chus,  Phasiani  plures  species,  Ardea,  Anas  etc.),  et 
longitudinis  causa  aut  sub  colli  et  pectoris  cute,  aut 
in  sterno  cavo,  ut  in  Cygno  canoro,  Grue  et  aliis, 
antequam  pulmonum  intrat,  varie  torquetur  (111. 
Otto).  Trachea  avium  annulis  cartilagineis  com- 
pletis, apud  majores  osseis,  praedita  est.  Nonnulla- 
rum avium  arteria  aspera  non  rotunda,  sed  com- 
pressa, aut  diversis  locis  dilata,  saepe  et  vesiculose 
amplificata  invenitur.  In  nonnullis  Mergi  et  Anatis 
speciebus  capsula  magna  ex  ossibus,  tendinibus  et 
membranis  consistens  in  tracheae  inferiori  parte  oc- 
currit. 


X)  Kpdolphi  J.  c.  Vol.  II.  part.  I.  p.  383. 


Organa  aerem  excipientia  nullo  in  alio  anima- 
lium ordine  proportione  corporis  tanta  sunt,  quanta 
in  avibus.  Pulmones  ipsi  haud  magni  thoraci  tela 
cellulosa  laxa  ita  affixi  sunt,  ut  impressiones  inter 
costas  formantes  quasi  promineant.  Plerumque  co- 
lorem laete  rubrum  ostendunt.  Etiam  structurae  in- 
ternae magnum  inter  pulmones  avium  et  mamma- 
lium interest  discrimen;  non  veras  enim  cellulas  for- 
\ ' 1 
mant,  sed  tubulos  amplos,  quorum  alter  in  alterum 

transit,  ita  ut,  quod  111.  Rudo  Iphi  us *)  loco  notato 
demonstravit,  nunquam  singulus  pulmonis  lobulus  in- 
flari possit , sed  totus  semper  infletur  pulmo.  His  e 
parvis  pulmonibus  aer  inspiratus  in  permultas  et 
magnas  cellas,  quae  in  thoracis  et  abdominis  et  pel- 
vis cavo  accumulatae  sunt,  transit,  e quibus  in  ossa 
trunci,  alarum  et  femorum  propriis  canalibus  tradu- 
citur, qua  ratione  totum  fere  corpus  aere  impletur. 
Nitschius 1  2 ) de  Buceri  specie  omnia  extremitatum 
ossa  aerem  continere  dicit.  Apud  nonnullas  aves 
sub  ipsa  pectoris  cute,  quae  aere  impleri  possunt, 
cellulae  inveniuntur,  apud  alias  organon  auditus  viam 
constituit,  qua  ossa  cranii  atmosphaera  replentur  (III. 
Otto).  Quo  rapidius  et  diutius  avis  volat,  eo  ma- 
gis ejus  corpus  aere  impletur. 

Pulmonum  ad  inspirandum  et  exspirandum  mo- 
tus praecipue  musculis  intercostalibus  et  iis  abdomi- 
nis perficitur,  qua  de  causa  thorax  in  respiratione 


1)  1.  c.  Vol,  II.  part.  II.  p,  389. 

2)  MeckePs  Arcliiv,  1826,  p.  648. 

tantopere  movetur;  diaphragma  enim  avibus  deest, 
et  musculi  parvi,  quos  rudimentum  illius  putare  pos- 
sumus, aliquam  forsan  vim  in  pleuram  exercent,  at- 
tamen thoracis  cavum  ab  eo  abdominis  nullo  modo 
sejungunt.  Avium  sanguis  laete  ruber  et  pro  por- 
tione calidior  quam  mammalium  est,  unde  eum  ma- 
gis oxy  datum  concludere  possumus,  quod  etiam  fa- 

* / 

cillime,  si  cogitamus,  quantum  vasorum  numerum 

aer  inhalatus,  per  totum  fere  corpus  diffusus,  tangat, 

perspici  potest.  Aerem  vero  effectum  suum  et  aliis 

in  partibus  praeter  pulmones  perficere,  Albersii  J) 

experimenta  docent,  e quibus  aves,  quarum  arteria 

• 

aspera  subligata,  nihilominus  nonnullas  per  horas  vi- 
xisse, si  aerem  ducentia  ossa,  serra  dissecta,  in  at- 
mosphaerae  aut  gasis  oxy  genii  contactu  fuissent,  gas 
carboneum  oxydatum  vero  vel  azoticum  ossibus  al- 
lata celeriter  eas  interfecisse. 

Mammalium  et  hominum  organa  respirationis 
pari  modo  constructa  sunt.  Homo  et  omnia  mam- 
malia aerem  per  nasum  in  pulmones  ducunt,  fere 
omnibus  vero  eliarn  ore  inspirandi  facultas  est.  Om- 
nia laryngem,  principale  vocis  organon,  plus  minusve 
excultum  habent.  Epiglottidem  nunquam  deficere, 
111.  Piudolphius  I 2),  attamen  quoad  magnitudinem 
multas  ostendere  varietates;  111.  Otto  vero,  nonnulla 
mammalia,  e.  g.  Talpam,  ea  carere  dicit,  in  quibus 


1)  Beitrage  zur  Anatonae  u.  Physiol.  d.  Thiere^  Bre- 

men  1802.  , 

2)  I.  c.  Vol.  II.  part.  I.  p.  383. 

apertura  laryngis  superior  magna  musculorum  vi  ma- 
gis contrahi  possit,  quam  in  homine,  quo  modo  nu- 
trimenta laryngem  intrare  prohibeantur.  Reliquae 
laryngis  cartilagines  fere  omnes  semper  adsunt,  forma 
vero  earum  et  magnitudo  varia  est.  Nonnullorum 
mammalium,  inprimis  quadrumanorum  larynx  aut 
valde  extensus  et  amplificatus,  aut  major  vel  minor 
saccus,  foramine  inter  os  hyoideum  et  cartilaginem 
thyrioideam  incipiens,  invenitur,  forsan  ad  vocis  mag- 
nitudinem angendam.  Foramen  illud  aut  in  ventri- 
culis Morgagni,  quo  fit,  ut  saccus  duplex  reperiatur 
(Pithecus),  aut  sub  epiglottide  in  conspectum  venit, 
et  igitur  saccus  simplex  constituitur  (Cervus  Taran- 
dus).  Apud  Equum,  Felem  Catum  et  Halmaturum 
inr  eo  angulo,  qui  duabus  cartilaginis  thyrioideae  par^ 
tibus  convenientibus  formatur,  sinus  in  directione 
ligamentorum  glottidis  invenitur,  et  in  Sue  ventriculi 
Morgagni  ipsi  amplificati  sunt.  Larynx  Cetaceorum 
adeo  ascendit,  ut  cavum  nasi  attingat,  quo  modo 
aqua  per  spiracula  emitti  possit,  et  alimenta  in  utro- 
que laryngis  latere  in  oesophagum  descendant,  r — 
Ligamenta  glottidis  omnibus  fere  animalibus  adsunt;  111. 
Rudolphius  ca  in  Urso  a situs  norma  digredi,  in 
quo  alterum  juxta  alterum,  neque  alterum  supra 
alterum  extensa  dicit,  quia  cartilagines  Sant.orinianae 
juxta  cartilagines  arytaenoideas  externe  sitae  sint. 
Nonnulla  mammalia,  e.  g.  Hystrix,  ligamentis  glotti- 
dis secundum  Cuvierum  carent. 

Arteriae  asperae  structura  in  toto  mammalium 
ordine  fere  eadem  est;  numerus  bronchorum  ab  eo 

lobulorum  pulmonis  dependet,  et  is  annulorum  tra- 
clieae  a longitudine  colli  1).  Annuli  cartilaginei 

aliorum  magis,  aliorum  minus  completi,  aliorum,  e. 
g.  in  tota  Castoris  Fibri  trachea,  et  in  ejus  superiori 
parte  apud  Phocam  vitulinam  plane  clausi  sunt. 
Apud  Ruminantia,  ad  partem  etiam  apud  Mustelam 
Martem  et  Delphinum  Phocaenam  praeter  bronchum 
dextrum  et  sinistrum,  adhuc  tertius  invenitur,  qui 
supra  eum  locum  oritur,  quo  trachea  dividitur,  et  ad 
lobulum  pulmonis  dextrum  supremum  transit. 

D uo  hominis  et  mammalium  pulmones  pleurae 
sacco  inclusi,  et  trachea  et  larynge  cum  ore  jam 
supra  descripta  ratione  conjuncti  sunt.  Pulmonum 
forma  ei  corporis  praecipue  thoracis  convenit,  lati 
pt  breves  igitur  in  aliis,  aliorum  longi  et  angusti. 
Plerumque  singulus  pulmo  in  lobos,  et  quidem  dex- 
ter  in  plures  quam  sinister  divisus  est.  Plurimis 
mammalibus  in  pulmone  dextro  lobus  unus  plus  est 
quam  homini,  ita  ut  in  quatuor  lobos  dividatur. 
Quartus  ille  lobus  inter  diaphragma  et  cor  situs  est. 
Pulmo  sinister  duo  ad  tres  ostendit  lobos.  Elephas, 
Equus,  Rhinoceros  et  omnia  Cetacea  pulmones  ha- 


1)  111.  Rudolphi  (1.  c.  Yol.  II.  part.  I.  p.  303.)  non- 
nulla affert  exempla:  Phoca  vitulina  78  habet  annulos 
tracheae  cartilagineos;  Canis  Lupus,  Lutra  vulgaris  et  Oris 
Aries  50:  Cervus  Capreolus  63;  Lepus  timidus  44;  Felis 
Leo,  Felis  Catus,  Canis  familiaris,  Lepus  Cuniculus  30; 
Hyaena  36;  Ursus  20;  Castor  Fiber  22;  Exinaceus  10;  Mus 
Musculus  14—16;  Mus  Rallus  21;  homini  plerumcjue  sunt 
17  ad  20. 

bent  non  divisos 1  2).  Pnlmonum  parenchyma  magno 
mammalium  numero  multo  densius,  et  quod  colorem 
attinet  rarius  pari  modo  griseo  - cerulei  vel  nigrican- 
tes sunt  pulmones  animalium  hujus  ordinis  quam 
hominis. 

Omnibus  in  animalibus  aer  respiratione  suscep- 
tus aeque  mutatur,  et  quidem,  quod  jam  antea  dic- 
tum, Oxygenii  ejus  quantitas  diminuitur,  quo  contra 
gas  carboneum  oxydatum  et  vapores  aquosi  excer- 
nuntur. Disquisitiones  a Spallanzano  2)  Hum- 
boldtio  3 4 5),  Vauquelin  io  *),  H ansmanno 
Schulio  6)  et  aliis  institutis  hanc  permutationem 
in  mammalibus,  avibus,  reptiliis,  insectis  et  plurimis 
gasteropodibus  docuerunt.  Branchiis  eorum  anima- 
lium, quae  in  aqua  vitam  agunt,  aeri  aquae  inhae- 
renti, et,  ex  indagationibus  Humboldtii  et  Gay- 
Lussaci7),  Oxygenii  plus  quam  atmosphaera  conti- 
. nenti,  etiam  Oxygenium  detrahitur  et  gas  carboneum 
oxydatum  excernitur,  quod  viri  antea  commemorati 
celeberrimi  de  piscibus,  decapodibus  et  acephalis  ex- 
posuerunt. Utrum  nitrogenii  quantitas  exhalata  ma- 


1)  Cuvi  er  multa  de  varia  in  lobulos  divisione  (Le^ons 

IV.  p.  341)  dissert,  < 

2)  Memoires  sur  la  respiration.  Geri  uve  1803.  p.  191. 

3)  Annales  du  Mus.  d’histoire  natur,  T.  11.  p.  305. 

4)  Observ.  cliim.  et  phys.  sur  la  respirat,  des  insectes 
et  de  vers;  in  Annales  de  chimje.  T.  XII.  p.  273. 

5)  De  animalium  exsanguium  respiratione.  Han.  1803. 

6)  Abhandlg.  v*  d.  Luft  u.  v Feuer.  p.  118. 

7)  .lournal  de  physique  T,  LX.  p.  129. 

jor  sit,  quam  inspirata,  an  totidem  exspiretur,  quot 
inspiratur,  jam  per  longum  tempus  in  controversiam 
vocabatur;  111.  Rudolphius  vero  exspirando 
Nitrogenii  plus  exhalari,  quam  inspirato  aeri  atmos- 
phaerico  inesse,  contendit. 

Animalia  eo  majorem  Oxygenii  quantitatem, 
eamqne  eo  citius  consumunt,  et  eo  majorem  acidi 
carbonici  quantitatem  excernunt,  quo  magis  organi- 
satio  eorum  -composita  est,  et  quo  citius  materiae 
actionibus  vitalibus  consumuntur.  Mammalia  et  aves 
Oxygenii  plus  consumunt,  et  acidi  carbonici  plus 
producunt,  quam  pisces  et  reptilia.  Omnibus  anima- 
libus insecta,  aerem  spirantia,  Oxygenium  celerius 
consumendo  et  acidum  caiffionicum  copiosius  produ- 
cendo praecellunt 1  2). 

Succi  nutrientes,  reproductioni  organismi  inser- 
vientes, ex  alimentis  praeparantur,  respiratione  assi- 
milantur,  et,  ut  in  massam  corporis  recipi  possint, 
apti  redduntur;  sanguinem  enim  venosum  animalium 
altius  excultae  organisationis,  qui  circuitum  ad  om- 
nes corporis  partes  et  earum  reproductionem  jam 
confecit,  reverti  et  cum  chylo,  qui  ei  ductu  thora- 
cico apportatur,  mixtum  ad  respirationis  organa  tra- 
duci vidimus,  unde  carboneo  et  partibus  aquosis 
amissis  iterum  circulationi  traditur.  Qua  ratione 
succi  nutrientes  animalium  avertebratorum  mutentur, 
nondum  sufficientibus  e disquisitionibus  apparet. 


1)  1.  c.  Vol.  11.  part.  11./  p.  279. 

2)  Tiedemann  1,  c.  p.  303. 

Animalia  igitur  et  plantas  aerem  atmosphaeri- 

i 

cum  diversa  et  opposita  ratione  permutare  vidimus; 
acidum  enim  carbonicum  ab  animalibus  procreatum 
plantae  sub  tactu  lucis  dissolvunt,  Csrboneum  secum 
conjungunt  et  Oxygenium  exhalant.  Animalia  con- 
tra Oxygenium  absorbent  et  acidum  carbonicum 

excernunt. 

VITAE  CURRICULUM. 

0 


•_P  o annes  Fridericus  Julius  Hancke  ann. 
MDCCCVII  d.  XXII.  Jul.  natus  sum  Vratislaviac , 

t 

■parentibus  carissimis  Car  olo  Ilancke , aurifice,  et 

Juliana  Hancke , e gente  Nuschke , atque  reli- 

\ 

gioni  christianae  secundum  Lutheri  formulas  sum 
addictus.  Prima  aetate  patrem  mihi  dilectissimum 

i i 

mors  praematura  eripuit , attamen  Deus  Optimus 

$ 

Maximus  alterum  mihi  patrem , Er n e s tum  Hen - 
ricum  Schr  eib  er,  Augustissimo  Borussorum  Regi  a 
re  judiciaria  consiliarium , dedit , qui  me  filium  adop- 
tavit, et  cujus  memoriam  ad  cineres  usque  grata 
mente  servabo.  Puerum  undecim  annorum  gymna- 
sium Magdalenense  in  urbe  patria  tum  rectore  ce- 
leberrimo Manso  florens,  me  recepit,  atque  octo  an- 

t • 

nis  interjectis,  maturitatis  testimonio  instructum  di- 
misit. Inter  cives  Vrabislaviae  academicos  ab  lll. 


/ 

Tr evir ano  t.  b.  rectore  magnifico  mense  Marti s a. 
JMDCCCXXVIII.  receptus  et  medicinae  studiosorum 
numero  adscriptus  per  annos  cjuatuor  his  scholis  in- 
ter er  am : 

121.  Treviranus,  de  botanica,  et  eo  duce  excur- 
siones botanicas  institui, 

III.  Glo  che  r , de  orycbognosia  et  generali  et  spe- 
ciali atque  de  chrys talio graphia, 

III.  Thilo , de  logica, 

lll.  Gr  av  enh  ors  b,  de  zoologia,  et  ejusdem  de- 
monstrationibus in  museo  zoologico, 
lll.  Roh  ov shy , de  Ciceronis  libris  de  finibus  bo- 
norujn  et  malorum, 

lll.  S t entzel,  de  reformationis  historia, 
lll.  Branis,  de  psychologia , 

lll.  Goppert,  de  plantis  of ficinnlihus , et  eum 
in  excursionibus  botanicis  prosecutus  sum. 

/ 

lll.  Steffens,  de  physica  et  theoretica  et  expe- 
rimentali , de  hodegetice  et  de  mineralogia 
Silesiae. 

m i 

lll.  Fis  ch  er , de  chemia  et  theoretica  et  expe- 
rimentali,  de  chemia  pharmaceutica, 
lll.  Otto , de  osteologia  et  syndesmologia,  de  ana- 
tomia,  iterumque  de  anatomia  corporis  huma- 
ni, de  anatomia  comparata,  de  anatomia  pa- 
thologica, de  historia  foetus.  In  artem  cada- 

vera  rite  dissecandi  eo  duce  duos  per  hiemes 
incubui. 

\ / . , ' r % 

III.  H enschel , de  methodologia  eb  encyclopae- 

dia  doctrinarum  medicinae-, 

I # * # 

IU.  Klose,  de  pathologia, 

IU.  P urhinj  e , de  physiologi-a  et  theoretica  et 
exp  e rim  e n tali, 

IU.  JPendt,  de  materia  medica , de  febribus  eb 
inflammationibus , de  jnorbis  syphiliticis,  de 
cachexiis,  de  infantum  morbis, 

' III.  B ene  di c b , de  chirurgia  eb  generali  eb  spe- 
ciali, de  doctrina  de  fasciis  et  instrumentis 
chirurgicis,  de  opbhalmiatrice.  Eodemque  du- 
ce per  spatium  duorum  semestrium  in  clinico 
chirurgico  sum  gavisus, 

III.  Rem  er,  de  therapia  generali  et  speciali.  In 
clinico  medico  idem,  cujus  imaginem  grata 
mente  infixam  semper  geram,  gravissimus  ac 
benevolus  mihi  erat  moderator. 

\ i * 

JMense  JYLartii  a.  J)ID CCCXXXII.  tentamen  phi- 
losophicum absolvi,  eb  mense  JVLaji  ejusdem  anni  Be- 
rolinum  me  contuli,  ubi  ab  III.  'J\l arheine  che , h.t. 
rectore  magnifico,  civibus  academicis  eb  ab  III.  Ru- 
do Iphi,  h.  b.  decano  maxime  spectabili  gratiosi  me- 
dicorum ordinis,  in  studiosorum  medicinae  numerum 


receptus  sum.  Qua  in  alma  liberarum  sede  horum 

I - 

celeberrimorum  virorum  scholis  interfui: 

III.  Bartels,  clinico  medico , 

111.  Rus t , clinico  chirurgico , 

112.  Kluge , de  arte  obstetricia  et  theoretica  et 
pracbica. 

112.  JIS ag ner , de  medicina  forensi, 

112.  Jiinghen,  clirdco  ophthahniatrico. 

Tentaminibus  atque  examine  rigoroso  coram  gra- 
tioso medicorum  ordine  rite  absolutis,  spero  fore , ut 
dissertatione  thesibusque  defensis  medicinae  et  chi- 
rurgiae summi  honores  in  me  conferantur. 


THESES  DEFENDENDAE. 

Succos  nutrientes , ut  in  organismum  transire 

\ 

possint,  adaptandi  summus  respirationis  finis  est. 


II. 

0 » -• 

Febrem  adesse,  solus  pulsus  nunquam  nobis  con- 
cludendi potestatem  tribuit. 

* 

III. 

Generatio  sic  dicta  aequivoca  et  in  homine  de- 
fendenda est. 


IV. 

% i 

Sanguis  variis  in  corporis  organis  variam  virtu- 
tem adsciscit. 


